Tasekla d awal icebḥen, d awal alqayan i d-yezzin i tmetti d wayen i wumi yettḥulfu umdan, d taẓuri i yebḍan ɣef tifulka n wawal, llan sin i yiberdan iɣef tbedd cbaḥa-agi n wawal, abrid amenzu d abrid yebnan ɣef lmizan ivd-yefkan tamedyezt s leṣnaf-ines akk d wayen yeddan yid-s, ama d anya "le rythme", ama d tameɣrut lqayen n wawal, ama d lqis n wawal lmizan ɣer taggara, abrid i d-isugen umdan ayen i d-yefka wallaɣ-is "aferriɣ" ayen i ɣef tbed tsekla ad yili wawal-nni yecbaḥ ma tixdem bab-is, iwakken ad t-yefhem umdan ilaq ad yefhem cbaḥa-s d telqay-ines ɣef waya i nsemma tasekla d ayen ixulfen awal n yal ass d ayen ixulfen awal n tussna; tasekla tettawi-d ɣef tmetti ɣef laɛwayed, tettawi-d diɣen ɣef yimdanen d wassaɣen yettilin gar-asen; s umata tasekla tettbeggin-d udem n tmetti, tasekla tamaziɣit d tamesbaɣurt deg tmeslayt d yidles, d yiwet gar yijgugen isbedden taɣerma d tasekla tamaziɣt tedda-d s teɣzi n yiseggasen s timawit, tefruri-d deg yirebbi n timawit si leqrun yezrin d ayen tettidir tmetti lawannni tedder s cfawat n lejdud i yettḥaraben fell-as, d tasekla i d-yugmen seg tgemmi tadelsant n tmazɣa, d tamacahut, d inzi, d asefru neɣ d tiwsatin-nni nniḍen yal tawsit ɣur-s tunti-s deg cfawat n uɣref amaziɣ, d tin yefkan iẓuran deg umezruy aqbur n yimaziɣen d kra n tenfaliyin tukrifin, neɣ i d-yegran d taqennust deg tutlayt n wass-a. D anagi, ɣef waya imaziɣen ddren s tsekla, tasekla tedder yid-sen deg yal tallit n umezruy; tasekla n tmaziɣt tamensayt ur tettwassen ara s tira, tedder deg timawit, taywalt deg-s d tarusridt, tiwsatin-ines ttruḥunt seg yimi ɣer umeẓẓuɣ ilmend n M.Imarazen: " Tasekla akken tella tettruḥu seg yimi ɣer umeẓẓuɣ daya i tt-yeǧǧan tezger iḍuraf, isafen, ussan d yiseggasen akken ad taweḍ lǧil ɣer wayeḍ1.